Radoslav Asparuhov
rasparuhov@gmail.com 2011
Tiffany Antopolski
tiffany.antopolski@gmail.com

Creative Commons Share Alike 3.0

# Стратегия

Судоку басқатырғышындағы әрбір ұяшық үшін тек бір ғана мүмкіндік бар. Келесі стратегиялар әрбір ұяшықтың шешімін жүйелі түрде табуға көмектеседі.

# 1-стратегия:

Ең көп сандары бар жолды таңдаңыз.

Сандары ең көп жолды немесе бағанды таңдауыңыз керек. Қарапайымдылық үшін бұл нұсқаулықтар жолда сандар ең көп болғандай жазылған.

Жолда қай сандар жетіспейтінін анықтаңыз.

Осы жолдағы бос ұяшықтардың бірін таңдаңыз. Осы бағанда немесе осы 3×3 блокта жетіспейтін сандардың қайсысы бар екенін анықтаңыз.

белгілерді пайдаланып, сол бағанда немесе 3×3 блокта жоқ жетіспейтін сандарды енгізіңіз. Бұл сандар сол ұяшық үшін ықтимал шешімдер болып табылады.

Таңдалған жолдың келесі бос ұяшығына өтіп, жоғарыдағы әдісті қайталаңыз. Мұны сандар ең көп болатындардан бастап, ең азына дейін әрбір жол мен баған үшін қайталаңыз. Әрқашан сандарды мұқият іздеңіз және 3×3 блоктарды ұмытпаңыз.

Бұл стратегия тек бір ғана мүмкін таңдауы бар ұяшықтарды анықтауға көмектеседі. Анықталған соң, сол ұяшықтарды сол таңдаумен толтырып, бүкіл басқатырғыш шешілгенше стратегияны қайталай аласыз.

1-стратегияны қолданудың мысалы.

# 2-стратегия:

Ең жиі кездесетін санды табыңыз.

Енді 3×3 блоктардың сол жақ вертикалды орналасуына қарап, осы сан кездесетін бағанды (бағандарды) табыңыз.

Осы орналасуда ұяшықтарының ешбірінде бұл сан жоқ 3×3 блокқа өтіңіз. белгілерді пайдаланып, бұл санды осы сан жоқ бағанның әрбір бос ұяшығына енгізіңіз. Егер сан осы ұяшықтардың біреуінің жолында болса, оны сол ұяшықтың белгілеріне енгізбеңіз.

Соңғы екі қадамды ортаңғы және оң жақ вертикалды орналасулар үшін қайталаңыз.

Келесі ең жиі кездесетін санды тауып, мұны барлық 9 сан үшін жасағанша қайталаңыз.

Бұл стратегия тек бір ғана мүмкін таңдауы бар ұяшықтарды анықтауға көмектеседі. Анықталған соң, сол ұяшықтарды сол таңдаумен толтырып, бүкіл басқатырғыш шешілгенше стратегияны қайталай аласыз.

2-стратегияны қолданудың мысалы.

Егер жоғарыдағы стратегиялардың ешбірі басқатырғышты өздігінен шешпесе, стратегияларды кезектестіруге болады. Сондай-ақ стратегияларды біріктіруге де болады.